Document ID: 32007R1379

32007R1379
L 309/7
SLUŽBENI LIST EUROPSKE UNIJE
UREDBA KOMISIJE (EZ) br. 1379/2007
od 26. studenoga 2007.
o izmjeni priloga I.A, I.B, VII. i VIII. Uredbi (EZ) br. 1013/2006 Europskog parlamenta i Vijeća o pošiljkama otpada, kako bi se vodilo računa o tehničkom napretku i promjenama dogovorenim u okviru Baselske konvencije
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a osobito njezin članak 58. stavak 1.,
budući da:
(1)
Na temelju dogovora s osmog zasjedanja Konferencije stranaka Baselske konvencije o kontroli prekograničnog kretanja opasnih otpada i njegovu odlaganju, 27. studenoga - 1. prosinca 2006., potrebno je izmijeniti priloge I.A, I.B, VII. i VIII. Uredbi (EZ) br. 1013/2006 o pošiljkama otpada. Izmjene se odnose na zamjenu „kg” i „litara” s „Tonama (Mg)” i „m3” u polju 5. obrasca obavijesti iz Priloga I.A, u poljima 5. i 18. dokumenta o prometu iz Priloga I.B, i u poljima 3. i 14. podataka o pošiljci iz Priloga VII., na umetanje novog polja 17. u dokument o prometu, izmjenu bilješke 1. podataka o pošiljci i upućivanje na smjernice o gospodarenju na način prihvatljiv za okoliš u stavkama I. 4-9 Priloga VIII. Zbog preciznosti je potrebno ove priloge zamijeniti.
(2)
Uredbu (EZ) br. 1013/2006 treba stoga na odgovarajući način izmijeniti.
(3)
Mjere predviđene u ovoj Uredbi u skladu su s mišljenjem Odbora osnovanog na temelju članka 18. Direktive 2006/12/EZ Europskog parlamenta i Vijeća (2),
DONIJELA JE OVU UREDBU:
Članak 1.
Prilozi I.A, I.B, VII. i VIII. Uredbi (EZ) br. 1013/2006 zamjenjuju se tekstom iz Priloga ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. studenoga 2007.

Labels: 8
20